Document ID: 31991R0464

ΚΑΝΟΝΙΣΜΟΣ ( ΕΟΚ ) αριθ . 464/91 ΤΗΣ ΕΠΙΤΡΟΠΗΣ της 27ης Φεβρουαρίου 1991 περί τροποποιήσεως του κανονισμού ( ΕΟΚ ) αριθ . 1729/78 καθώς και του παραρτήματος του κανονισμού ( ΕΟΚ ) αριθ . 1010/86 και του παραρτήματος Ι του κανονισμού ( ΕΟΚ ) αριθ . 1785/81 όσον αφορά την επιστροφή στην παραγωγή για τη ζάχαρη που χρησιμοποιείται στη χημική βιομηχανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 1785/81 του Συμβουλίου της 30ής Ιουνίου 1981 περί κοινής οργανώσεως αγοράς στον τομέα της ζάχαρης ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 305/91 ( 2 ), και ιδίως το άρθρο 9 παράγραφος 6 και το άρθρο 19 παράγραφος 7,
τον κανονισμό ( ΕΟΚ ) αριθ . 1010/86 του Συμβουλίου της 25ης Μαρτίου 1986 για τον καθορισμό των γενικών κανόνων που εφαρμόζονται στην παραγωγή για τη ζάχαρη για ορισμένα προϊόντα του τομέα της ζάχαρης που χρησιμοποιούνται στη χημική βιομηχανία ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1771/90 ( 4 ), και ιδίως το άρθρο 8,
Εκτιμώντας :
ότι η αποκτηθείσα πείρα, δεδομένης της εφαρμογής του νέου καθεστώτος των επιστροφών στην παραγωγή από την 1η Ιουλίου 1986, και ειδικότερα της τροποποιήσεως του καθεστώτος αυτού από την 1η Ιουλίου 1990, αποδεικνύει την ανάγκη διευθετήσεως ορισμένων τεχνικών και διοικητικών λεπτομερειών, με σκοπό να εξασφαλισθεί για το εν λόγω καθεστώς αποτελεσματικότερη εφαρμογή, ιδίως στο στάδιο της αιτήσεως του τίτλου της επιστροφής στην παραγωγή - ότι, για το σκοπό αυτό, πρέπει επίσης να διευρυνθεί το ελάχιστο προβλεπόμενο όριο ανοχής προκειμένου να θεωρηθεί ότι ο ενδιαφαρόμενος έχει τηρήσει την κυρία του υποχρέωση σχετικά με τη μεταποιήση του βασικού προϊόντος ή του ενδιάμεσου προϊόντος, ώστε να ληφθούν υπόψη ορισμένες δυσχέρειες μεταποιήσεως, ιδίως στις περιπτώσεις διαδικασιών ζύμωσης όπου η απόδοση ποικίλει ανάλογα με τις αντιδράσεις των μικροοργανισών - ότι πρέπει επίσης να καθοριστεί μέγιστο όριο ανοχής για να καλυφθούν οι περιπτώσεις κατά τις οποίες, όταν η διαδικασία δεν έχει λειτουργήσει ορθά, ο μεταποιητής είναι υποχρεωμένος να χρησιμοποιήσει μεγαλύτερη ποσότητα βασικού προϊόντος από την αρχικά προβλεπόμενη, χωρίς ωστόσο να είναι υποχρεωμένος, μέσα στο όριο αυτό, να καταρτίσει ειδικό φάκελο για να είναι δυνατό να απολαύει του καθεστώτος η κατ' αυτόν τον τρόπο μεταποιημένη συμπληρωματική ποσότητα -
ότι πρέπει, ως εκ τούτου να τροποποιηθεί ανάλογα ο κανονισμός ( ΕΟΚ ) αριθ . 1729/78 της Επιτροπής ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 2029/90 ( 6 )-
ότι ο περιοδικός έλεγχος του παραρτήματος του κανονισμού ( ΕΟΚ ) αριθ . 1010/86 αποδεικνύει την ανάγκη να περιληφθούν σ' αυτόν ορισμένα χημικά προϊόντα, για την παρασκευή των οποίων χρησιμοποιούνται βασικά προϊόντα του τομέα της ζάχαρης - ότι πρέπει, κατά συνέπεια, για να εξασφαλισθεί η εναρμόνιση με το παράρτημα Ι του κανονισμού ( ΕΟΚ ) αριθ . 1785/81 σχετικά με τις επιστροφές στην εξαγωγή, να περιληφθούν επίσης αυτά τα ίδια προϊόντα -
ότι το προϊόν "knaeckebrot" στο οποίο προστίθεται ζάχαρη, που αναφέρεται στην παλαιά ονοματολογία των Βρυξελλών, περιλαμβάνεται εκ νέου στο κοινό δασμολόγιο - ότι περιλαμβάνεται στην κλάση 19 .08 Β και αναφέρεται στο παράρτημα Ι του κανονισμού ( ΕΟΚ ) αριθ . 1785/81 - ότι, ωστόσο, κατά την μεταφορά από την παλαιά ονοματολογία του κοινού δασμολογίου στη νέα "συνδυασμένη ονοματολογία" ( ΣΟ ) που εφαρμόζεται από την 1η Ιανουαρίου 1988, δεν έχει περιληφθεί το εν λόγω προϊόν στο παράρτημα αυτό - ότι, κατά συνέπεια, πρέπει να αποκατασταθεί η προηγούμενη κατάσταση, παρεμβάλλοντας το προϊόν αυτό στο εν λόγω παράρτημα Ι του κανονισμού ( ΕΟΚ ) αριθ . 1785/81 -
ότι προκειμένου να διατηρείται η ομοιομορφία κατά την επεξεργασία και διαχείριση καθόλη την περίοδο εμπορίας, πρέπει να προβλεφθεί η εφαρμογή των προαναφερομένων μέτρων από την 1η Ιουλίου 1991, έναρξη της προσεχούς περιόδου εμπορίας -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο κανονισμός ( ΕΟΚ ) αριθ . 1729/78 τροποποιείται ως εξής :
1 . Στο άρθρο 2 παράγραφος 2 και στο άρθρο 3 παράγραφος 3 προστίθεται το ακόλουθο δεύτερο εδάφιο:
"Για την εφαρμογή του πρώτου εδαφίου :
α ) θεωρούνται ως ένα και το αυτό προϊόν :
i ) η λευκή ζάχαρη που υπάγεται στον κωδικό ΣΟ 1701 99 10, η ζάχαρη με προσθήκη αρωματικών ή χρωστικών ουσιών που υπάγεται στον κωδικό ΣΟ 1701 91 00, η ζάχαρη με προσθήκη άλλων ουσιών που υπάγεται στον κωδικό ΣΟ 1701 99 90 και τα σιρόπια ζακχάρων καθαρότητας ίσης ή ανώτερης από 85 % που υπάγονται στους κωδικούς ΣΟ 1702 60 90 και 1702 90 90,
ii ) η ακατέργαστη ζάχαρη που υπάγεται στους κωδικούς ΣΟ 1701 11 και 1701 12,
iii ) η ισογλυκόζη που υπάγεται στους κωδικούς ΣΟ ex 1702 40 10, 1702 60 10 και 1702 90 30,
vi ) τα ενδιάμεσα προϊόντα που αναφέρονται στο άρθρο 1 στοιχείο α ) του παρόντος κανονισμού και στο άρθρο 1 παράγραφος 1 στοιχείο α ) πρώτο εδάφιο του κανονισμού ( ΕΟΚ ) αριθ . 1010/86 -
β ) η μνεία που αφορά τον προορισμό του βασικού προϊόντος μπορεί, κατόπιν αιτήσεως και σε συμφωνία των αρμοδίων αρχών του εν λόγω κρότους μέλους, να αναφέρεται αποκλειστικά στο κεφάλαιο ΣΟ, στο οποίο υπάγονται το ή τα χημικά προϊόντα που πρέπει να παρασκευασθούν ."
2 . Στο άρθρο 2 παράγραφος 6 δεύτερο εδάφιο, το ποσοστό "95 %" αντικαθίσταται από το ποσοστό "90 %".
3 . Στο άρθρο 4 παράγραφος 1 προστίθεται το ακόλουθο δεύτερο εδάφιο :
"Όταν η ποσότητα του βασικού προϊόντος η του μεταποιημένου ενδιάμεσου προϊόντος είναι μεγαλύτερη από την ποσότητα που αναφέρεται στον τίτλο της επιστροφής, η εν λόγω συμπληρωματική ποσότητα θεωρείται, εντός του ορίου του 5 %, ως μεταποιημένη βάσει του εγγράφου αυτού με δικαίωμα στην πληρωμή της επιστροφής στην παραγωγή που αναφέρεται ."
4 . Στο άρθρο 10 το πρώτο εδάφιο αντικαθίσταται από το ακόλουθο κείμενο :
"Η επιστροφή στην παραγωγή πληρώνεται για την ποσότητα του βασικού προϊόντος ή του ενδιάμεσου μεταποιημένου προϊόντος εντός του ορίου που αναφέρεται στο άρθρο 4 παράγραφος 1 δεύτερο εδάφιο ." Άρθρο 2 Στο παράρτημα του κανονισμού ( ΕΟΚ ) αριθ . 1010/86 περιλαμβάνονται τα χημικά προϊόντα που αναφέρονται στο παράρτημα Ι του παρόντος κανονισμού . Άρθρο 3
Στο παράρτημα Ι του κανονισμού ( ΕΟΚ ) αριθ . 1785/81 παρεμβάλλονται τα προϊόντα που αναφέρονται στο παράρτημα ΙΙ του παρόντος κανονισμού . Άρθρο 4
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Ιουλίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 27 Φεβρουαρίου 1991 .

Labels: 1
17
6